
                 ROBU NICOLAE
R E F E R A T

privind acceptarea de către Direcția Poliției Locale Timișoara a donației autoutilitarei cu numărul de înmatriculare TM 08 JIL, marca Dacia Drop - Side, cu numărul de identificare UU1D2711913002183  an fabricație 2001.

Prin   adresa cu nr. 919/19.05.2014 înregistrată la sediul Direcției Poliției Locale Timișoara  cu nr. 3114/19.05.20154, SC Piețe SA  ne comunică  Hotărârea  nr.22/24.04.2014   prin care s-a aprobat  donația către  Consiliul Locala al Municipiului Timișoara – Direcția Poliției Locale Timișoara  a mijlocului fix: autoutilitara cu numărul de înmatriculare TM 08 JIL marca Dacia Drop - Side, cu numărul de identificare UU1D2711913002183  an fabricație 2001.
Prin adresa menționată, SC Piețe SA arată faptul că, autoutilitara se află în patrimoniul societății, fiind înregistrată cu o valoare de inventar de 8130,41 lei – conform fișei mijlocului fix, în prezent fiind amortizată integral. Valoarea de piață a acestei autoutilitare este în prezent de 4500 lei. 
 De asemenea, SC Piețe SA precizează faptul că adresa nr. 919/19.05.2014 ține loc de ofertă de donație, așa cum prevede art.1013 din Codul Civil. 
Potrivit art. 73  din HG 1332/2010 privind aprobarea Regulamentului-cadru de organizare şi funcţionare a poliţiei locale, asigurarea tehnico-materială a poliţiei locale la nivelul unităţilor/subdiviziunilor administrativ-teritoriale se realizează conform reglementărilor proprii, stabilite prin hotărâri ale consiliilor locale.
Conform art. 39 alin.5 din Anexa nr. 3 din  Hotărârea Consiliului Local al Municipiului Timişoara nr. 441/20.12.2010 – privind înfiinţarea instituţiei publice de interes local cu personalitate juridică – Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, cu modificările și completările ulterioare, Direcția Poliției Locale poate primi donații și sponsorizări în condițiile prevăzute de lege. 

Întrucât donația trebuie încheiată prin înscris autentic, sub sancțiunea  nulității absolute (conform art.1011 din Codul civil aprobat prin Legea nr.78/2009) este necesară împuternicirea Directorului Executiv Adjunct al Direcției Poliției Locale Timișoara în vederea îndeplinirii formalităților pentru încheierea actului de donație în formă autentică.

Având în vedere dispoziţiile art.30 lit. d) din Legea Poliţiei Locale nr. 155/22.07.2010, republicată,   Hotărârea Guvernului nr. 1332/23.12.2010 privind aprobarea Regulamentului – cadru de organizare şi funcţionare a poliţiei locale, precum şi Hotărârea Consiliului Local al Municipiului Timişoara nr. 441/20.12.2010 – privind înfiinţarea instituţiei publice de interes local cu personalitate juridică – Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare.
PROPUNEM:

 Aprobarea acceptării de către Direcția Poliției Locale Timișoara a donației autoutilitarei cu numărul de înmatriculare TM 08 JIL, marca Dacia Drop - Side, cu numărul de identificare UU1D2711913002183  an fabricație 2001.

 Împuternicirea domnului Dorel Cojan  – Director Executiv Adjunct al Direcției Poliției Locale Timișoara în vederea semnării actelor de acceptare a donației în formă autentică.
         DIRECTOR EXECUTIV ADJUNCT                                                      SECRETAR

                  Jr. Ec. DOREL COJAN                                                              IOAN COJOCARI
           SEF BIROU JURIDIC                                                                          

